དེ་དང་ཕྱོགས་མཚུངས་ལྟ་སྟངས་མི་མཐུན་པ་ཞིག་གིས།ཁོང་ཁྲོ་དང་།ཞེ་སྡང་།ཁྱད་གསོད་དམ་འཁོན་འགྲས་ལྟ་བུའི་ཞེན་ལོག་གི་སེམས་ཚོར་དྲག་པོ་མཚོན་གྱི་ཡོད།དཔེར་ན།སེམས་མ་འཁྲུགས་པར་ཡོད་པའི་སྐབས་སུ་མིའམ་དངོས་པོ་ཞིག་ལ་ཡིད་སྨོན་སྐྱེ་འོས་པའི་ཁྱད་ཆོས་མང་པོ་ལྡན་པ་ང་ཚོས་ངོས་འཛིན་བྱེད་ཐུབ་ནའང་།ཁོང་ཁྲོ་དྲག་པོ་ལང་པའི་སྐབས།ཁོང་ཁྲོའི་ཡུལ་དུ་གྱུར་པའི་དངོས་པོ་དེ་ཉིད་རྟག་ཏུ་བརྒྱ་ཆ་བརྒྱ་ཐམ་པ་ཡིད་དུ་མི་འོང་བ་ཞིག་ཏུ་སྣང་གི་ཡོད།ཧ་ཅང་ཤུགས་ཆེ་བའི་སེམས་ཚོར་གྱིས་ང་ཚོའི་རྣམ་དཔྱོད་ཀྱི་ནུས་པ་ཉམས་དམས་པར་བྱེད་ཅིང་།ང་ཚོས་སོ་སོའི་བྱ་སྤྱོད་ཀྱི་འཕྲལ་ཕུགས་གཉིས་ཀྱི་ལག་རྗེས་མཐོང་ཐུབ་ཀྱི་མེད་པ་དང་།དེའི་ཉེར་འབྲས་སུ།ང་ཚོས་འགྲིགས་པ་དང་ནོར་བའི་དབར་ཁྱད་པར་འབྱེད་ཐུབ་ཀྱི་མེད།